સાપસીડી અથવા તો સાપ અને સીડી ભારતીય ઉપખંડમાં પ્રાચીન કાળથી ચાલી આવેલ એક રમત છે, જે સમાન્ય રીતે બોર્ડ પર રમવામાં આવે છે. મોટે ભાગે આ રમત બાળકોમાં ખુબજ લોકપ્રિય છે. જેની શોધ ભારતમાં ઈ.સ. પૂર્વે બીજી સદીમાં તેમજ શિક્ષણ માટે થઈ હતી એવું માનવામાં આવે છે. તે સમયમાં આ રમત મોક્ષપથ અથવા પરમ પદમ નામથી જાણીતી હતી. આ રમતનો ઉપયોગ પહેલા હિંદુ ધર્મના મૂળભૂત સિદ્ધાંતોના શિક્ષણ આપતી વખતે કરવામાં આવતો હતો. બ્રિટીશરોએ આ રમતને (Snakes and Ladders ) નામથી પ્રચલિત કરી છે. એવું મનાય છે આ રમતની શોધ તેરમી સદીમાં થઈ ગયેલા સંત જ્ઞાનેશ્વર દ્વારા કરવામાં આવી હતી.